Johans Bēbers

Johans Jakobs Bēbers (Johann von Böber, dzimis , miris 1820. gada naktī no 15. uz 16. jūliju) bija vācu pedagogs, entomologs, botāniķis. Jelgavas Pētera akadēmijas profesors (1796). No 1796. gada Sanktpēterburgas kadetu korpusa inspektors, īstenais valsts padomnieks. Pēterburgas Zinātņu akadēmijas korespondētājloceklis. Brīvmūrniecības vēsturnieks un apcerējumu redaktors. Jelgavas Jāņa ložas „Zu den drey Gekrönten Schwerdtern“ goda loceklis. Pirmais aprakstījis dažādus botāniskos un zooloģiskos taksonus. 

 Dzīvesgājums 
Dzimis 1746. gadā Veimāras skursteņslauķa ģimenē. Pēc studijām Jēnas Universitātē viņš pieņēma uzaicinājumu strādāt par skolotāju Pēterburgas Pētera skolā (Петришу́ле; St. Petri-Schule). 1776. gadā viņu uzņēma Pēterburgas brīvmūrnieku ložā "Apollo", 1783. gada augustā Iluminātu ordenī.
Ap 1783. gadu kļuva par ģeogrāfijas un vēstures skolotāju Artilērijas un inženieru kadetu korpusā, vēlāk II kadetu korpusā. No 1792. gada Bēbers dzīvoja Jekaterinoslavā, iespējams, arī Jelgavā. Pēc tam viņš atgriezās Pēterburgas kadetu korpusā, kuru tolaik vadīja Rundāles pils īpašnieks Valeriāns Zubovs (1771–1804). 

1803. gadā viņš pārliecināja ķeizaru Aleksandru I atcelt brīvmūrniecības aizliegumu. Miris 1820. gadā, apbedīts Smoļenkas kapos Pēterburgā. 

 Zinātniskā darbība 
Bēbers izveidoja plašu minerālu, fosiliju, dzīvnieku un augu paraugu kolekciju, kataloģizēja daudzas kukaiņu un augu sugas. Viņš strādāja kopā ar entomologiem Eigenu Johanu Kristofu Esperu un Johanu Kristiānu Fabriciusu. 

1796. gadā kļuva par Pēterburgas Zinātņu akadēmijas biedru, 1797. gadā par Vācu Dabaszinātnieku akadēmijas Leopoldina biedru.

 Darbi 
 Freimaurerlieder zum Gebrauch der Vereinigten Logen in Russland, St. Petersburg, 1780
 Freimaurerlieder zum Gebrauch der vereinigten Logen in Russland, St. Petersburg, 1787 
 Auswahl von Freimaurerliedern. Durch die E. Loge Muse „Urania“ gesammelt von Böber, St. Petersburg, 1788 
 Verzeichnis der Pflanzen, die von Ritter J. von Böber in Taurien und Katharinoslavischen Gouvernement gasammelt worden sind, in: G. Ch. Reichs Magazin des Pflanzenreichs, Erlangen, 1793, Bd. I, S. 154-166. 
 Schreiben des Herrn Goffrath und Studien-Direktor Böber aus Ekaterinoslaw vom 25.Oktober 1792, in: Neue Nordische Beiträge, 1793, Bd. 6, S. 256-264. 

 Ārējās saites 

 Böber, Johann von. www.slavistik.uni-potsdam.de 

Kategorija:Brīvmūrnieki
Kategorija:Krievijas Impērijas īstenie valsts padomnieki
Kategorija:Entomologi